ΓΡΑΠΤΗ ΕΡΩΤΗΣΗ E-0233/00

υποβολή: Luigi Vinci (GUE/NGL) προς την Επιτροπή

(4 Φεβρουαρίου 2000)

Θέμα: Αναδιάρθρωση του ομίλου ABB Alstom Power

Η διεύθυνση του ομίλου ABB Alstom Power, προϊόν συγχώνευσης που πραγματοποιήθηκε στις 30 Ιουνίου 1999, ανακοίνωσε αναδιάρθρωση, με συνέπεια την κατάργηση θέσεων εργασίας σε ορισμένες περιφέρειες όπου εδρεύουν μονάδες της επιχείρησης. Ο όμιλος ABB Alstom Power ή οι εταιρείες από τη συγχώνευση των οποίων προέκυψε έχουν πάρει ενισχύσεις από την Ευρωπαϊκή Ένωση. Μπορεί η Επιτροπή να αναφέρει συγκεκριμένα το ύψος και τις προϋποθέσεις των ενισχύσεων αυτών καθώς και αν η χορήγησή τους έχει συναρτηθεί με τη δημιουργία θέσεων απασχόλησης; Στην περίπτωση κατά την οποία δεν έχουν τηρηθεί όλες οι απαιτούμενες προϋποθέσεις, προτίθεται η Επιτροπή να απαιτήσει την επιστροφή των ενισχύσεων που έχουν δοθεί στον όμιλο ABB Alstom Power;

Κοινή συμπληρωματική απάντηση του κ. Barnier εξ ονόματος της Επιτροπής στις γραπτές ερωτήσεις E-2665/99 και E-0233/00

(7 Ιουνίου 2001)

Σύμφωνα με τις ληφθείσες πληροφορίες από τις αρμόδιες αρχές στα διάφορα κράτη μέλη, ο όμιλος ABB Alstom Power έχει εισπράξει τις ακόλουθες κοινοτικές ενισχύσεις.

Στην Ελλάδα, η ανωτέρω εταιρία συμμετέχει σε κοινοπραξία που εκτελεί ένα μεγάλο έργο στον τομέα της ενεργειακής παραγωγής στην Κομοτηνή, το οποίο συγχρηματοδοτείται με ποσό 72 εκατ., με βάση το κοινοτικό πλαίσιο στήριξης για την περίοδο προγραμματισμού 1994-1999. Παράλληλα η εταιρία δραστηριοποιείται σε διάφορα έργα συγχρηματοδοτούμενα από το Ευρωπαϊκό Ταμείο Περιφερειακής Ανάπτυξης, στο πλαίσιο καθεστώτων εθνικών ενισχύσεων, για συνολικό ποσό ύψους 36 εκατ..

Στη Γαλλία, έχουν δοθεί οι ακόλουθες ενισχύσεις για την κατάρτιση προσωπικού βάσει του στόχου 4 των διαρθρωτικών ταμείων για την περίοδο προγραμματισμού 1994-1999:

- 1 056 616 γαλλικά φράγκα στην εταιρία Alstommachines lectriques (ηλεκτρικές μηχανές)"

- 2 214 760 γαλλικά φράγκα στην εταιρία Alstomturbines vapeur (ατμοστρόβιλοι).

Καμιά από τις ανωτέρω συγχρηματοδοτήσεις δεν συνοδεύεται από όρο δημιουργίας θέσεων απασχόλησης.

Οι εταιρίες του ομίλου ABB Alstom Power έχουν επίσης εισπράξει από το Ευρωπαϊκό Κοινωνικό Ταμείο (ΕΚΤ), στη διάρκεια της περιόδου 1994-1999 στο πλαίσιο του στόχου 4 Προετοιμασία των εργαζομένων στις βιομηχανικές μεταλλαγές και στην εξέλιξη των συστημάτων παραγωγής, στη Γαλλία ποσό 1 442 919, στη Φινλανδία ποσό 44 107 και στη Σουηδία ποσό 244 324.

Στη Γερμανία, διαπιστώθηκαν τρεις πράξεις κατάρτισης που αφορούσαν περίπου 220 εν μέρει ανέργους του ομίλου ABB, για προγραμματισμένο ποσό ύψους 929 000. Ωστόσο, ο ίδιος ο όμιλος δενπήρξε άμεσος αποδέκτης της παρέμβασης του ΕΚΤ.

Το ΕΚΤ συμμετέσχε, με ποσοστό 50 % κατάνώτατο όριο, στο κόστος διαφόρων ενεργειών. Οι ενέργειες αυτές επελέγησαν από επιτροπή προγραμματισμού της οποίας δεν είναι μέλος η Επιτροπή. Οι ενέργειες για να επιλεγούν και να δικαιούνται κοινοτικής χρηματοδοτικής παρέμβασης οφείλουν να ανταποκρίνονται στα γενικά κριτήρια χορήγησης που καθορίζονται από την Επιτροπή και σε ιδιαίτερα κριτήρια που καθορίζονται από την επιτροπή παρακολούθησης. Διενεργούνται έλεγχοι αδιακρ'ιτως είτε από το κράτος μέλος, ιδίως για να τηρηθούν οιποχρεώσεις του κανονισμού (ΕΚ) αριθ. 2064/97 της Επιτροπής της 15ης Οκτωβρίου 1997 για τον καθορισμό των λεπτομερών διατάξεων του κανονισμού (ΕΟΚ) αριθ. 4253/88 του Συμβουλίου όσον αφορά το δημοσιονομικό έλεγχο των δράσεων που συγχρηματοδοτούνται από τα διαρθρωτικά ταμεία, ο οποίος διενεργείται από τα κράτη μέλη(1), είτε από την Επιτροπή ή από το Ελεγκτικό Συνέδριο, με αντικείμενο το νομότυπο των πράξεων. Σε περίπτωση παράβασης προβλέπεται επιστροφή των αχρεωστήτως καταβληθέντων χρημάτων.

Η Επιτροπή επιθυμεί πάντως να επιστήσει την προσοχή των αξιότιμων μελών του Κοινοβουλίου στο γεγονός ότι οι περιφερειακές ενισχύσεις στις αρχικές επενδύσεις και στη δημιουργία θέσεων απασχόλησης που συνυφαίνονται με τις επενδύσεις αυτές οφείλουν του λοιπού να εξαρτώνται από τον τρόπο καταβολής των ενισχύσεων ή από τους όρους που συνδέονται με την απόκτησή τους και από τη διατήρηση της επίμαχης επένδυσης ή της δημιουργούμενης θέσης απασχόλησης για πενταετή κατέλάχιστο περίοδο.

Η Επιτροπή ενέταξε τη νέα αυτή διάταξη, κατά τα τέλη 1997, στις κατευθυντήριες γραμμές σχετικά με τις κρατικές ενισχύσεις περιφερειακού χαρακτήρα(2). Ο όρος αυτός, που επεβλήθη από την Επιτροπή στις αποφάσεις που αφορούν τον κοινοτικό έλεγχο επί των κρατικών ενισχύσεων, εισάγεται σταδιακώς σε όλους τους εθνικούς μηχανισμούς περιφερειακών ενισχύσεων προς τις επιχειρήσεις, είτε αυτοί περιέχουν είτε όχι παρεμβάσεις από τα διαρθρωτικά ταμεία.

(1) ΕΕ L 290 της 23.10.1997.

(2) ΕΕ C 74 της 10.3.1998.